**MAŽEIKIŲ RAJONO SAVIVALDYBĖS ADMINISTRACIJA**

Biudžetinė įstaiga, Laisvės g. 8, LT-89223 Mažeikiai,

Tel. (8 443) 98200, faks. (8 443) 26165, el. p. [savivaldybe@mazeikiai.lt](mailto:savivaldybe@mazeikiai.lt).

Duomenys kaupiami ir saugomi Juridinių asmenų registre, kodas 167371234

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TELŠIŲ RAJONO SAVIVALDYBĖS ADMINISTRACIJA**

Biudžetinė įstaiga, Žemaitės g. 14, LT-87133 Telšiai,

Tel./faks. (8 444) 52229, el. p. [info@telsiai.lt](mailto:info@telsiai.lt).

Duomenys kaupiami ir saugomi Juridinių asmenų registre, kodas 180878299

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJA**

Biudžetinė įstaiga, Vytauto g. 12, LT-90123 Plungė,

Tel. (8 448) 73134, faks. (8 448) 71608, el. p. [savivaldybe@plunge.lt](mailto:savivaldybe@plunge.lt).

Duomenys kaupiami ir saugomi Juridinių asmenų registre, kodas 188714469

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RIETAVO SAVIVALDYBĖS ADMINISTRACIJA**

Biudžetinė įstaiga, Laisvės a. 3, LT-90316 Rietavas,

Tel. (8 448) 73200, faks. (8 448) 73222, el. p. [savivaldybe@rietavas.lt](mailto:savivaldybe@rietavas.lt).

Duomenys kaupiami ir saugomi Juridinių asmenų registre, kodas 188747184

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UAB „Telšių regiono atliekų tvarkymo centras“ 2021-12- Nr. R8-2.35-

J. Tumo-Vaižganto g. 91, Telšiai

El. p.: info@tratc.lt

**DĖL SAVIVALDYBIŲ LŪKESČIŲ, SUSIJUSIŲ SU UAB „TELŠIŲ REGIONO ATLIEKŲ TVARKYMO CENTRAS“**

Šiuo raštu pateikiami Mažeikių rajono savivaldybės, Telšių rajono savivaldybės, Plungės rajono savivaldybės ir Rietavo savivaldybės (toliau – Akcininkai) lūkesčiai dėl UAB „Telšių regiono atliekų tvarkymo centras“ (toliau – Bendrovė) veiklos krypčių, keliamų tikslų ir veiklos principų.

Raštas parengtas vadovaujantis Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ 9.1 papunkčiu ir 26 punktu.

Lūkesčiai formuojami 4 metų laikotarpiui, tačiau pagal poreikį raštas gali būti atnaujinamas. Rašte pateikta informacija skirta remtis rengiant ir peržiūrint Bendrovės strategiją.

Įgyvendinant šiuo raštu išsakytus Akcininkų lūkesčius, Bendrovės direktorius privalo vadovautis protingumo, skaidrumo, efektyvumo ir racionalaus turto valdymo principais.

**BENDROVĖS PAGRINDINĖ VEIKLA**

2003 metų gruodžio 30 d. Telšių apskrities savivaldybės – Telšių, Plungės, Mažeikių rajonai ir Rietavo savivaldybė įsteigė UAB „Telšių regiono atliekų tvarkymo centras“, kurios pagrindinė funkcija – įdiegti ir eksploatuoti regioninę atliekų tvarkymo sistemą, apimančią atliekų surinkimą, vežimą, perdirbimą ir šalinimą visoje savivaldybių administruojamoje teritorijoje.

Veiklos kryptys:

- vieningos regioninės komunalinių atliekų tvarkymo sistemos kūrimas ir plėtra;

- nepavojingų atliekų sąvartyno eksploatavimas;

- didelių gabaritų atliekų ir žaliųjų atliekų aikštelių eksploatacija;

- eksploatuojamo sąvartyno, uždarytų sąvartynų monitoringų vykdymas, susidarančių nuotekų tvarkymas;

- komunalinių atliekų surinkimo iš juridinių ir fizinių asmenų organizavimas;

- principo „Teršėjas moka“ įgyvendinimas;

- vietinės rinkliavos už komunalinių atliekų surinkimą ir tvarkymą administravimas;

- namų ūkiuose susidarančių biologiškai skaidžių atliekų surinkimo organizavimas ir kompostavimas;

- pagalba Akcininkams sprendžiant atliekų tvarkymo klausimus;

- visuomenės ekologinis švietimas ir informavimas.

**VEIKLOS LŪKESČIAI**

Laikantis Lietuvos Respublikoje galiojančių įstatymų, taisyklių ir kitų teisės aktų reikalavimų ilgalaikėje ateityje Bendrovė turi:

- keliems ar visiems Akcininkams pavedus, vykdyti komunalinių atliekų tvarkymo sistemos administratoriaus funkcijas ir kitas LR atliekų tvarkymo įstatyme numatytas funkcijas;

- užtikrinti valstybiniame atliekų prevencijos ir tvarkymo plane numatytų užduočių įvykdymą;

- užtikrinti visuomenės informavimą, konsultavimą ir švietimą atliekų rūšiavimo, tvarkymo ir prevencijos klausimais;

- teikti visą prašomą informaciją Telšių regiono savivaldybėms ir bendradarbiauti rengiant ir įgyvendinant teisės aktus, susijusius su atliekų tvarkymu;

- užtikrinti kokybiškas ir nepertraukiamas atliekų surinkimo ir tvarkymo paslaugas fiziniams ir juridiniams asmenims;

- profesionaliai ir dėmesingai komunikuoti su atliekų surinkimo ir tvarkymo paslaugos gavėju, atsižvelgti į konkrečius prašymus/skundus ar pagrįstus reikalavimus;

- racionaliai naudoti gamtos išteklius;

- tinkamai eksploatuoti, prižiūrėti, atnaujinti ir (ar) plėsti atliekų tvarkymo sistemos infrastruktūrą;

- optimizuoti paslaugų teikimo ir valdymo sąnaudas, siekiant veikti pelningai ir teikti paslaugas vartotojams mažiausiomis sąnaudomis;

- nuolat ieškoti investicijų pritraukimo galimybių;

- siekti maksimaliai išnaudoti technologinių naujovių ir informacinių sistemų galimybes, užtikrinti teikiamų paslaugų kokybę;

- tobulinti darbuotojų kvalifikaciją;

- optimizuoti paslaugų teikimo ir valdymo sąnaudas;

- visą savo veiklą vykdyti nepažeidžiant įstatymų ir teisės aktų.

**BENDROVĖS SIEKTINI VEIKLOS EFEKTYVUMO RODIKLIAI**

Bendrovė 2021-2024 m. laikotarpyje siekia bendrų veiklos rodiklių, atitinkančių Bendrovės veiklos strategiją ir prisideda prie Telšių regiono savivaldybių strateginiuose planavimo dokumentuose numatytų tikslų pasiekimo :

1. Komunalinių atliekų, šalinamų sąvartynuose, kiekis (per metus) – 10 proc.,
2. Vietinės rinkliavos už komunalinių atliekų tvarkymą surinkimas (per metus)- 95 proc.
3. Mechaninio apdorojimo gamykloje apdorojamų atliekų kiekis (per metus)- 30 000 t.
4. Suteiktų paslaugų apimties didėjimas: maisto ir virtuvės atliekų atskyrimas iš bendro atliekų srauto.
5. Veiklos sąnaudų lygis ≤ 15 proc. (Veiklos sąnaudų lygis = veiklos sąnaudos/pardavimų pajamos\*100).
6. Papildomų finansavimo šaltinių pritraukimas, per 4 metus – 600 tūkst. Eur.
7. Bendrasis pelningumas. Bendrasis pelningumas=(pardavimo pajamos-pardavimo savikaina/ pardavimo pajamos)\*100 (per metus) - 25 proc.

|  |  |  |  |
| --- | --- | --- | --- |
|  |  |  |  |

-Teigiamai įvertintas rodiklis suteikia teisę Bendrovės direktoriui į papildomą 7,14 proc. pastoviosios dalies dydžio kintamos dalies priedą. Maksimalus kintamos dalies dydis, įgyvendinus visų rodiklių reikalavimus, negali viršyti 50 procentų pastoviosios dalies.

-Bendrovei nepasiekus nei vieno nustatyto rodiklio, Įmonės vadovui mėnesinės algos kintamoji dalis nenustatoma.

-Bendrovės vadovas kasmet ne vėliau kaip iki kovo 20 d. Bendrovės valdybai teikia praėjusių finansinių metų veiklos ataskaitą ir informaciją apie nustatytų rodiklių (užduočių), siektinų finansinių veiklos efektyvumo rodiklių pagal lūkesčių raštą įvykdymą.

-Bendrovės valdyba įvertina praėjusių finansinių metų veiklos ataskaitą ir informaciją apie nustatytų rodiklių (užduočių), siektinų finansinių veiklos efektyvumo rodiklių pagal lūkesčių raštą įvykdymą ir iki einamųjų metų kovo 31 d. nustato vadovui algos kintamąją dalį. Mėnesinės algos kintamosios dalies dydis nustatomas įvertinus praėjusių kalendorinių metų rodiklių pagal lūkesčių raštus įvykdymą ir tvirtinamas vieniems metams nuo einamųjų metų balandžio1 d. iki kitų metų kovo 31 d.

## BENDROVEI KELIAMI TIKSLAI

1. **Ilgalaikė nauda Akcininkams.** Siekiama, kad Bendrovė užtikrintų patikimą, kokybišką, nenutrūkstamą ir mažiausiomis sąnaudomis paslaugų teikimą Telšių regiono fiziniams ir juridiniams asmenims.
2. **Akcininkų svarbių funkcijų užtikrinimas.** Bendrovė turi užtikrinti jai akcininko pavestos Savivaldybės savarankiškosios funkcijos įgyvendinimą ir patikimai bei saugiai vykdyti komunalinių atliekų tvarkymą Telšių regiono atliekų tvarkymo įrenginiuose. Tikimasi, kad toliau bus plėtojama ir atnaujinama infrastruktūra, turima technika ir diegiama pažangi programinė įranga. Bendrovės valdymo organai privalo dėti visas pastangas, kad Bendrovė būtų valdoma atsižvelgiant į gyventojų interesus. Bendrovė veiks efektyviai užtikrindama, kad monopolinių požymių turinčios paslaugos būtų teikiamos žemiausia kaina.

## Pažangi bendrovė. Ypatingas dėmesys turi būti skiriamas tolimesniam Bendrovės vertės didinimui. Tikimasi, kad Bendrovė:

* liks pažangi, veikianti pagal rinkos poreikius bei teiks aukštos kokybės atliekų tvarkymo paslaugas;
* vykdys atliekų tvarkymo infrastruktūros plėtros bei efektyvinimo projektus;
* investuos lėšas į naujas technologijas ir informacines sistemas, užtikrinant teikiamų paslaugų kokybę;
* gerins informacijos skleidimą ir pateikimą atliekų rūšiavimo, tvarkymo ir prevencijos klausimais;
* išlaikys suformuotą patikimos ir pažangios Bendrovės įvaizdį.

1. **Efektyvi veikla.** Bendrovė turi užtikrinti efektyvią ir geriausią valdymo praktiką atitinkantį valdymą. Efektyvinant veiklą Bendrovė turi optimaliai paskirstyti turimus išteklius bei užtikrinti kokybišką procesų valdymą.
2. **Skaidrumas.** Akcininkai tikisi, kad Bendrovėje bus įdiegtos pažangiausios korupcijos prevencijos ir rizikos valdymo priemonės, viešieji pirkimai bus atliekami vadovaujantis Lietuvos Respublikos viešųjų pirkimų įstatymo nuostatomis. Bendrovė turi užtikrinti, kad viešai būtų skelbiama Bendrovės strategija, veiklos ataskaitos ir kita teisės aktais nustatyta informacija.
3. **Socialinė atsakomybė.** Bendrovė turi užtikrinti darbuotojams sąžiningą ir rinkos sąlygas atitinkantį darbo užmokestį ir saugią darbo aplinką bei išlaikyti kvalifikuotą personalą. Bendrovė planuoja ir vykdo socialiai atsakingą veiklą. Bendrovei svarbu suformuoti ir išlaikyti efektyvią ir motyvuotą komandą, todėl tikimasi, kad bus sudarytos sąlygos nuolatiniam darbuotojų tobulėjimui ir kvalifikacijos kėlimui. Bendrovė sieks, kad jos darbuotojai kvalifikuotai aptarnautų klientus, o atlikti darbai atitiktų aptarnavimo standarto kokybės reikalavimus.

**ATSKAITOMYBĖ**

Vadovaudamasi galiojančiais teisės aktais Bendrovė Akcininkams turi teikti:

* Bendrovės įstatų kopiją;
* metinių ir tarpinių finansinių ataskaitų rinkinius;
* veiklos ataskaitas;
* auditoriaus išvadas ir finansinių ataskaitų audito ataskaitas;
* kitų įmonės įstatuose nurodytų dokumentų kopijas;
* informaciją apie esminius įvykius, rizikas.

Bendrovės direktorius turi veikti nepriklausomai. Akcininkai tikisi, kad Bendrovės direktorius iš anksto informuos ne tik apie esamus esminius sprendimus, bet ir apie potencialiai su Akcininkų interesais susijusius svarbius sprendimus:

* potencialius interesų konfliktus;
* potencialius teisminius ginčus;
* galimą darbuotojų ar susijusių šalių sukčiavimą;
* didelio masto darbuotojų atleidimus;
* planuojamus stambius pirkimus ar pardavimus;
* galimą žalą visuomenei, gamtai, ekonomikai ar valstybės saugumui;
* bet kokio lygio korupciją arba politinę intervenciją;
* kitas esmines rizikas, keliančias grėsmę Bendrovės tęstinumui.

Bendrovės direktorius atsakingas už rašte numatytų tikslų įgyvendinimą, jų perkėlimą į Bendrovės strateginį veiklos planą.

Bendrovė metinį pranešimą, finansinių ataskaitų rinkinį, finansinių ataskaitų nepriklausomo auditoriaus išvadą, atitinkamo įmonės valdymo organo patvirtintą pelno (nuostolių) paskirstymo projektą Administracijos direktoriams privalo pateikti ne vėliau kaip iki kovo 31 dienos.

Mažeikių rajono savivaldybės

administracijos direktorius Saulius Šiurys

Telšių rajono savivaldybės

administracijos direktorius Tomas Katkus

Plungės rajono savivaldybės

administracijos direktorius Mindaugas Kaunas

Rietavo savivaldybės

administracijos direktorius Vytautas Dičiūnas