**FINANSŲ IR BIUDŽETO SKYRIUS**

Ekonomikos, finansų ir biudžeto komitetui

**Informacija apie Savivaldybės biudžetinių įstaigų gautų 2022 metais pajamų už suteiktas paslaugas panaudojimą**

Biudžetinių įstaigų pajamos – gautos pajamos už trumpalaikio ir ilgalaikio materialiojo turto nuomą, teikiamas paslaugas (išskyrus paslaugas, už kurias mokama valstybės rinkliava ir žyminis mokestis), kitos gautos pajamos, kurių panaudojimo tikslinė paskirtis nustatyta Europos Sąjungos teisės aktuose, įstatymuose arba Lietuvos Respublikos Vyriausybės nutarimuose, kurios įmokamos į Savivaldybės biudžetą ir naudojamos vadovaujantis įstatymais arba Vyriausybės nutarimais, Savivaldybės tarybos sprendimais šių įstaigų vykdomoms programoms finansuoti.

Savivaldybės biudžetinių įstaigų teikiamų paslaugų apmokėjimo kainas ir tarifus nustato Savivaldybės taryba, jeigu teisės aktai nenustato kitaip.

Didžiausia dalis biudžetinių įstaigų pajamų gaunama iš įmokų už išlaikymą švietimo, socialinės apsaugos ir kitose įstaigose. Per 2022 metus šios įstaigų pajamos sudarė daugiau kaip pusę visų surenkamų pajamų – 61,1 proc. (2021 metais – 62,1 proc.).

1 lentelėje pateikta informacija apie Savivaldybės biudžetinių įstaigų 2022 metais gautas pajamas ir jų panaudojimą, detalizuojant pagal ekonominės klasifikacijos straipsnius.

Didelė dalis surinktų pajamų (36,58 proc.) 2022 metais naudojama mitybos išlaidoms (2021 metais –31,53 proc.).

2022 metais 30,71 proc. biudžetinių įstaigų surinktų pajamų buvo panaudota kitų prekių ir paslaugų įsigijimo išlaidoms padengti (2021 metais – 31,53 proc.).

2 lentelėje parodyta, kokį turtą už 2022 metais gautas pajamas įsigijo biudžetinės įstaigos.

3 lentelėje pateikta informacija apie ketverių metų (2019–2022 metų) įstaigų pajamas, jų panaudojimą bei parodytas surinktų pajamų bei išlaidų pokytis 2021–2022 metais. Savivaldybės biudžetinės įstaigos 2022 metais surinko 422,2 tūkst. eurų daugiau nei 2021 metais, o patyrė išlaidų 295,9 tūkst. eurų daugiau nei 2021 metais. Dalyje įstaigų nepanaudotos 2022 metais pajamos buvo perkeltos į 2023 metus. Iš viso 2022 m. nepanaudota ir perkelta į 2023 metus – 153,7 tūkst. eurų Savivaldybės administracijos surinktų ir pervestų į iždą lėšų. Šios lėšos buvo surinktos 2022–2023 metų strateginio plano priemonėje „Savivaldybės infrastruktūros plėtra“ ir buvo nepanaudotos.

PRIDEDAMA. Informacija, 3 lentelės.

Finansų ir biudžeto skyriaus vedėjo pavaduotoja Margarita Tamošauskienė