**Projektas**

|  |
| --- |
| PLUNGĖS RAJONO SAVIVALDYBĖSTARYBA |
| **SPRENDIMAS** |
| **DĖL PLOTO, SIŪLOMO ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ** |
| 2023 m. gegužės 18 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu, Plungės rajono savivaldybės taryba n u s p r e n d ž i a:

Siūlyti Nacionalinės žemės tarnybos prie Aplinkos ministerijos Plungės ir Rietavo skyriui pripažinti būtinu visuomenės poreikiams ir įtraukti į Neprivatizuojamų žemės sklypų sąrašą apie 8,2000 ha ploto žemės sklypą, esantį Plungės rajono savivaldybėje, Šateikių seniūnijoje, Narvaišių kaime, Liepgirių g., reikalingą visuomenės reikmėms – energetikos objektams ir jų technologiniams priklausiniams statyti (sklypo schema – sprendimo priede).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Architektūros ir teritorijų planavimo skyriaus vedėjas Tomas Jocys

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLOTO, SIŪLOMO ĮRAŠYTI Į NEPRIVATIZUOJAMŲ ŽEMĖS SKLYPŲ SARAŠĄ“** |
| 2023 m. balandžio 25 d.  Plungė |

**1. Parengto sprendimo projekto tikslai, uždaviniai.**

Tikslas – teisės aktų nustatyta tvarka įrašyti į neprivatizuojamų žemės sklypų sąrašą apie 8,2000 ha ploto žemės sklypą, esantį Plungės rajono savivaldybėje, Šateikių seniūnijoje, Narvaišių kaime, Liepgirių g., reikalingą visuomenės reikmėms – energetikos objektams ir jų technologiniams priklausiniams statyti. Plungės rajono savivaldybė planuoja šioje teritorijoje, esančioje laisvoje valstybinėje žemėje, vystyti Savivaldybei būtiną inžinerinę infrastruktūrą, saulės elektrinių parką, kuris užtikrintų Savivaldybės ir jos įstaigų suvartojamos elektros poreikį.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Priimti Savivaldybės tarybos sprendimą dėl ploto įrašymo į neprivatizuojamų sklypų sąrašą, kitų teisės aktų, kuriuos reikia pakeisti ar panaikinti nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus Savivaldybės tarybos sprendimą ir gavus teigiamą atsakymą iš Nacionalinės žemės tarnybos, Plungės rajono savivaldybė inicijuos žemės sklypo suformavimą, kadastrinių matavimų atlikimą bei įregistravimą Nekilnojamojo turto registre.

**4. Lėšų poreikis ir finansavimo šaltiniai.**

Lėšos bus naudojamos iš 03 teritorijų planavimo programos – „Žemėtvarkos proceso (darbų) organizavimas“. Galima išlaidų suma apie 2 500,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**-**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

**-**

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

**-**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Visuomenės poreikiams paimama teritorija bus numatyta šiuo metu rengiamame ir artimiausiu metu planuojamame patvirtinti Plungės rajono savivaldybės bendrojo plano keitimo sprendiniuose.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Teigiamas* |  |
| *Viešajam administravimui* | *Teigiamas* |  |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* | *Teigiamas* |  |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo vyr. specialistė Laura Baumilė

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

(pareigos) (vardas, pavardė)