**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI ATVIRŲJŲ KLASIŲ PROJEKTE PAREIŠKĖJO TEISĖMIS**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo, mokslo ir sporto ministro 2023 m. gegužės 2 d. įsakymu Nr. V-615 „Dėl mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašo patvirtinimo“ patvirtinto finansavimo sąlygų aprašo 20 punktu, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės dalyvavimui pareiškėjo teisėmis Švietimo plėtros programos (toliau – Programa) pažangos priemonės Nr. 12-003-03-02-01 „Įgyvendinti įtraukųjį švietimą“ veiklos „Sukurti ir įdiegti įtraukaus ugdymo organizavimo modelius, sudarant sąlygas didelių ir labai didelių SUP turintiems mokiniams ugdytis bendrosios paskirties mokyklose“Atvirųjų klasių projekte (toliau – Projektas).

2. Įgalioti Plungės rajono savivaldybės merą, o jo nesant – Plungės rajono savivaldybės vicemerą, pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus patarėja Donata Norvaišienė

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vyr. specialistė Rita Skroblytė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO DALYVAUTI ATVIRŲJŲ KLASIŲ PROJEKTE PAREIŠKĖJO TEISĖMIS“** |
| 2023 m. gegužės 8 d.  Plungė |

**1. Parengto sprendimo projekto tikslai, uždaviniai.** Sudaryti sąlygas įvairių ugdymosi poreikių turinčių mokinių įtraukčiai į mokyklas, užtikrinant visiems vaikams/mokiniams galias ir gebėjimus atitinkantį ugdymą, esant poreikiui jį pritaikyti asmens ugdymosi poreikiams, teikti mokymosi ir švietimo pagalbą*.*

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Įgyvendindama 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos (toliau – Programa), patvirtintos Lietuvos Respublikos Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos patvirtinimo“, pažangos priemonę Nr. 12-003-03-02-01 „Įgyvendinti įtraukųjį švietimą“, vadovaudamasi Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašu (toliau – Aprašas), patvirtintu Lietuvos Respublikos švietimo, mokslo ir sporto ministro 2023 m. gegužės 2 d. įsakymu Nr. V-615, Plungės rajono savivaldybė sudarytų galimybes išbandyti ugdymo organizavimo Atvirosiose klasėse modelius, tobulinti didelių ar labai didelių specialiųjų poreikių turinčių mokinių tinkamas ugdymo(si) sąlygas bendrojo ugdymo programas įgyvendinančiose mokyklose. Atvirosiose klasėse būtų nuolat atliekama mokinių ugdymosi poreikių ir mokymosi pasiekimų analizė, didinamas ugdymo veiksmingumas, įgyvendinamas bendradarbiavimo principas, pritaikomos ugdymo aplinkos, diegiamos vertybės ir nuostatos, būtinos mokinių įvairovės vertei parodyti, tolerancijai, empatijai ugdyti, įtraukčiai užtikrinti. Priklausomai nuo ugdymo organizavimo modelio klasei skiriama papildoma mokytojo padėjėjo, antrojo mokytojo pusė ar visa pareigybės.

**4. Lėšų poreikis ir finansavimo šaltiniai.**

Projektasbus finansuojamas 2023–2025 m. iš Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme Lietuvos Respublikos švietimo, mokslo ir sporto ministerijai (toliau – Ministerija) numatytų asignavimų, skirtų pažangos priemonės veiklai. Savivaldybė, kaip savininko teises ir pareigas įgyvendinanti institucija, įsipareigotų skirti reikalingus finansinius išteklius švietimo įstaigos fizinei aplinkai pritaikyti asmenims su negalia ir netinkamų finansuoti Projekto veiklų išlaidoms dengti: išeitinės išmokos bei įmokos į pensijų ir kitus (Aprašo 24 punktas). Dalyvauti Projekte partnerio teisėmis ketina tik Plungės akademiko Adolfo Jucio progimnazija. Joje nėra judėjimo negalią turinčių vaikų, kuriems reikėtų pritaikyti švietimo įstaigos fizinę aplinką. Savivaldybė įsipareigoja sudaryti sąlygas pirkti paslaugas ar jas teikti mobiliai, kad mokiniui būtų sudarytos sąlygos keisti ugdymo vietą ar ugdymą organizuoti kelioms švietimo įstaigoms kartu (Aprašo 13.6 papunktis). Ugdymas vyks ir švietimo pagalba bus teikiama vienoje įstaigoje, tad tokios lėšos nenumatomos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamojo varianto nėra, nes projektas vienkartinis.

**7. Sprendimo projekto antikorupcinis vertinimas.**

Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijosŠvietimo ir sporto skyriaus iniciatyva, suderinus su bendrąjį ugdymą vykdančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės akademiko Adolfo Jucio progimnazijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Projekto pareiškėjas (Plungės rajono savivaldybė) įsipareigoja Atvirosiose klasėse steigti papildomas antrojo mokytojo ir mokytojo padėjėjo pareigybes, išlaikydamas jau turimas ir nekeisdamas jų sutartų darbo sąlygų ir nustatytų funkcijų (Aprašo 20.2 papunktis). Taip pat įsipareigoja sudaryti sąlygas mokslininkams Projektą vykdančiose mokyklose rinkti informaciją (Aprašo 20.3 papunktis).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Rita Skroblytė