**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO**

2023 m. gegužės 18 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 punktu, Lietuvos respublikos jaunimo politikos pagrindų įstatymo 7 straipsnio 4 punktu ir Plungės rajono savivaldybės 2023-2025 metų strateginiu veiklos planu, patvirtintu Plungės rajono savivaldybės tarybos 2023 m. sausio 26 d. sprendimu Nr. T1-2 „Dėl Plungės rajono savivaldybės 2023-2025 metų strateginio veiklos plano patvirtinimo“, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės jaunimo vasaros užimtumo ir integracijos į darbo rinką programą (pridedama).

2. Pavesti Plungės rajono savivaldybės administracijos direktoriui kontroliuoti Programos įgyvendinimą.

3. Pripažinti netekusiu galios Plungės rajono savivaldybės tarybos 2022 m. balandžio 28 d. sprendimą Nr. T1-89 „Dėl Plungės rajono savivaldybės jaunimo vasaros užimtumo ir integracijos į darbo rinką programos patvirtinimo“.

Savivaldybės meras

SUDERINTA:

Laikinai einantis Administracijos direktoriaus pareigas Dalius Pečiulis

Juridinio ir personalo administravimo skyriaus vedėjas Vytautas Tumas

Buhalterinės apskaitos skyriaus vedėja Genovaitė Pečkauskienė

Protokolo skyriaus kalbos tvarkytoja Simona Grigalauskaitė

Sprendimą rengė Jaunimo reikalų koordinatorė Jurga Venckuvienė

PATVIRTINTA

Plungės savivaldybės tarybos

2023 m. gegužės 18 d.

sprendimu Nr. T1-

**PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMA**

**I SKYRIUS**

**BENDROJI DALIS**

1. Plungės rajono savivaldybės jaunimo vasaros užimtumo ir integracijos į darbo rinką programa (toliau – Programa) siekiama didinti jaunimo užimtumą vasaros metu, ne ugdymo proceso metu, skatinti ir didinti pagalbą jauniems žmonėms, įgyjant praktinių įgūdžių.

2. Programa skirta Plungės rajono savivaldybės jaunimui nuo 14 iki 19 m., besimokančiam Plungės rajono savivaldybės teritorijoje esančiose ugdymo įstaigose (toliau – jaunimas). Programos vykdymo terminas – liepos–rugpjūčio mėnesiai, ne ugdymo proceso metu.

3. Programa remiama Plungės rajono savivaldybės biudžeto lėšomis. Programa vykdoma Plungės rajono savivaldybės teritorijoje.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

**II SKYRIUS**

**PROGRAMOS TIKSLAS IR UŽDAVINIAI**

5. Programos tikslas – sudaryti palankias sąlygas jaunuolių užimtumui didinti vasaros atostogų metu: teikti pagalbą jauniems žmonėms susipažinti su įvairiomis profesijomis, skatinti patiems išbandyti susirandant pirmąjį darbą, padėti pamatyti ir realiai išbandyti, patirti įvairias darbo sritis ir veiklų procesus.

6. Programos uždaviniai:

6.1. didinti jaunimo motyvaciją pasirinkti sezoninį darbą vasaros atostogų metu kaip vieną iš užimtumo priemonių;

6.2. padėti integruotis į darbo rinką vasaros atostogų metu;

6.3. skatinti ir ugdyti jaunuolių iniciatyvumą, lyderystę, pasitikėjimą pristatant save potencialiems darbdaviams;

6.4. padėti jaunuoliams įgyti praktinių įgūdžių, bendrųjų ir dalykinių kompetencijų;

6.5. remti darbdavius, pagal Programą įdarbinusius jaunuolius, kompensuojant darbo vietų išlaikymą Programoje nustatyta tvarka.

7. Skatinti bendradarbiavimą su Plungės rajono savivaldybės teritorijoje veikiančiu verslo sektoriumi.

8. Įgyvendinant Programą, siekiama skatinti Plungės rajono savivaldybės administracijos, švietimo ir socialinių įstaigų, asociacijų bendradarbiavimą su Plungės rajono savivaldybės teritorijoje veikiančiu verslo sektoriumi, pagerinti jaunimo profesinio orientavimo kokybę, užimtumą vasaros laikotarpiu ir įtraukti į Programos įgyvendinimą jaunuolius, kurių šeimos nariai gauna mažesnes pajamas, taip mažinant socialinę atskirtį.

**III SKYRIUS**

**DALYVIAI**

9. Dalyvauti Programoje gali:

9.1. Darbdaviai:

9.1.1. smulkaus ir vidutinio verslo subjektai, nurodyti Lietuvos Respublikos smulkiojo ir vidutinio verslo plėtros įstatyme, kurie įregistruoti Plungės rajone ir veiklą vykdo Plungės rajono savivaldybės teritorijoje;

9.1.2. Lietuvos Respublikoje įsteigtos organizacijos ir įstaigos, kuriose dirba mažiau kaip 250 darbuotojų, kurios įregistruotos Plungės rajone ir veiklą vykdo Plungės rajono savivaldybės teritorijoje;

9.1.3. Lietuvos Respublikos piliečiai, kurie verčiasi individualia veikla ir veiklą vykdo Plungės rajono savivaldybės teritorijoje;

9.2. pagal gyvenamąją vietą Plungės rajono savivaldybės teritorijoje registruotas jaunimas, besimokantis Plungės rajono savivaldybės teritorijoje registruotoje ugdymo įstaigoje pagal pagrindinio, vidurinio ugdymo programas (įskaitant abiturientus, baigusius bendrojo ugdymo įstaigą iki rugpjūčio 31 d.);

9.3. jeigu norinčių dalyvauti Programoje jaunuolių yra daugiau nei Programos įgyvendinimui numatyta, Plungės rajono savivaldybė skiria lėšų ir atrenkami tie dalyviai, kurie atitinka šiuos prioritetus:

9.3.1. taikoma šeimai atvejo vadyba arba jaunuoliui minimalios priežiūros priemonės;

9.3.2. gyvena šeimoje, kuri augina ir (ar) globoja 3 ir daugiau vaikų (pagal pateiktą šeimos sudėties pažymą);

9.3.3. gyvena tik su vienu iš tėvų (pagal pateiktą šeimos sudėties pažymą);

9.3.4. darbo pobūdis skatina ugdyti įvairias kompetencijas ir įgūdžius (ne tik fizinis ir nekvalifikuotas darbas);

9.3.5. dalyvavo pasirengimo darbui programose;

9.4. atitiktis prioritetams įvertinamas balais:

9.4.1. atitinkant 9.3.1 papunktyje nurodytą prioritetą, skiriami 4 balai;

9.4.2. atitinkant 9.3.2 ir 9.3.3 papunkčius, kiekvienam iš jų skiriama po 3 balus;

9.4.3. atitinkant 9.3.4 papunktyje nurodytą prioritetą, skiriami 2 balai;

9.4.4. atitinkant 9.3.5 papunktyje nurodytą prioritetą, skiriamas 1 balas;

9.5. pirmumo teisę dalyvauti Programoje gauna jaunuolis, surinkęs daugiausia balų. Jei balų surenkama vienodai, pirmenybė teikiama tiems, kurie pateikė registracijos į Plungės rajono savivaldybės jaunimo vasaros užimtumo ir integracijos į darbo rinką programą formą (Programos 2 priedas) anksčiau, pagal registracijos datą ir laiką.

10. Programoje negali dalyvauti įmonės (ar individualios veiklos) savininkas ir/ar tiesioginis vadovas, norintis įdarbinti jaunuolį, kuris yra susijęs su juo giminystės ryšiais, kad nebūtų pažeisti viešieji ir privatūs interesai.

**IV SKYRIUS**

**PROGRAMOS VIEŠINIMAS IR ĮSITRAUKIMAS Į PROGRAMĄ**

11. Informaciją apie Programos įgyvendinimą interneto svetainėse ir kitose žiniasklaidos priemonėse viešina Plungės rajono savivaldybės administracijos specialistas (jaunimo reikalų koordinatorius), Plungės atviras jaunimo centras.

12. Šios Programos III skyriuje nurodyti dalyviai apie dalyvavimą Programoje praneša tokia tvarka:

12.1. darbdavys, susiradęs jauną žmogų, ar jauni žmonės, susiradę būsimą darbdavį, suderina dalyvavimą Programoje; darbdavys turi registruotis, pateikdamas el. paštu [jurga.venckuviene@plunge.lt](mailto:jurga.venckuviene@plunge.lt) užpildytą, pasirašytą ir nuskenuotą (nufotografuotą) registracijos formą (Programos 1 priedas);

12.2. jaunuoliai, susiradę būsimą darbdavį ir su juo suderinę dalyvavimą Programoje, turi registruotis pas jaunimo reikalų koordinatorę el. [paštu jurga.venckuviene@plunge.lt](mailto:paštu%20jurga.venckuviene@plunge.lt), užpildydami nustatytą formą (Programos 2 priedas) ir sutikimą dėl duomenų tvarkymo (Programos 3 priedas);

12.3. jaunimo reikalų koordinatorius, patikrinęs informaciją apie dalyvių atitiktį Programai ir sudaręs dalyvių eiliškumą, teikia tvirtinti tinkamų dalyvių sąrašą Jaunimo reikalų tarybai (toliau – JRT). Jei JRT nėra patvirtinta ar dėl kitų svarbių priežasčių negali peržiūrėti ir patvirtinti sudaryto Programai sąrašo, tada tinkamų dalyvių sąrašo tvirtinimui Savivaldybės mero potvarkiu sudaroma darbo grupė (toliau – Darbo grupė) iš penkių narių: iš jų tris atstovus deleguoja Savivaldybės administracija, du - Savivaldybės meras. Darbo grupės darbą organizuoja Savivaldybės jaunimo reikalų koordinatorius;

12.4. finansavimas skiriamas Plungės rajono savivaldybės administracijos direktoriaus įsakymu, atsižvelgiant į JRT ar Darbo grupės rekomendacijas ir į bendrose registracijos formose pateiktus duomenis.

13. Su tinkamais Programos dalyviais pasirašoma Administracijos direktoriaus įsakymu nustatytos formos trišalė sutartis tarp Plungės rajono savivaldybės administracijos, darbdavio ir įdarbinamojo, kurioje aptariamos pagrindinės Programos sąlygos.

14. Pasirašytos sutartys registruojamos ir vykdomos teisės aktų nustatyta tvarka.

15. Įdarbintas jaunas žmogus šia Programa gali pasinaudoti vieną kartą per kalendorinius metus.

**V SKYRIUS**

**PROGRAMOS ĮGYVENDINIMO VEIKLOS IR SIEKTINI RODIKLIAI**

16. Programos įgyvendinimo veiklos:

16.1. viešinimas;

16.2. darbdavių registracija;

16.3. jaunuolių mokymai;

16.4. reguliaraus kontakto su įdarbintais jaunuoliais palaikymas, iškilusių problemų sprendimas;

16.5. įdarbintų jaunuolių lydėjimas, pagalba įgyjant bendrųjų ir dalykinių kompetencijų;

16.6. įgytų kompetencijų į(si)vertinimas;

16.7. dalyvių apklausos;

16.8. aptarimas, pasidalijimas gerąja patirtimi.

17. Programa turi pasiekti šiuos rodiklius:

17.1. kiekybinius:

17.1.1. užtikrinti užimtumą vasarą (ne ugdymo proceso metu) ne mažiau kaip 10 jaunuolių;

17.1.2. į Programą įtraukti ne mažiau 2 jaunuolius, kurie atitinka šios Programos 9.3.1, 9.3.2 ir 9.3.3 papunkčių prioritetus;

17.2. kokybinius:

17.2.1. skatinti jaunuolių užimtumą vasaros metu (ne ugdymo proceso metu);

17.2.2. ugdyti jaunuolių praktinius įgūdžius, bendrąsias ir dalykines kompetencijas;

17.2.3. stiprinti darbdavių kompetencijas dirbant su jaunais žmonėmis.

**VI SKYRIUS**

**FINANSAVIMAS**

18. Darbdaviui, dalyvaujančiam Programoje, už kiekvieną įdarbintą jaunuolį, lėšos kompensuojamos šia tvarka:

18.1. darbdaviui už jauną žmogų, įdarbintą visu etatu, per mėnesį kompensuojama 350 Eur (trys šimtai penkiasdešimt eurų); kompensavimo lėšos proporcingai skaičiuojamos išdirbtų dienų skaičiui;

18.2. jeigu jaunuolis dirba ne visu darbo krūviu, kompensacija skaičiuojama proporcingai pagal faktiškai dirbtą laiką. Nekompensuojamos išlaidos: viršvalandžiai, atostoginiai, nedarbingumas, kompensacijos už nepanaudotas atostogas;

18.3. vienam darbdaviui kompensuojama ne daugiau kaip už 3 įdarbintus jaunuolius. Išimtis taikoma tais atvejais, kai pagal tais metais Programai skirtas lėšas, galima įdarbinti daugiau norinčių jaunuolių, negu yra darbdavių;

18.4. maksimalus kompensacijos dydis darbdaviui už vieną įdarbintą jauną žmogų per Programos vykdymo laikotarpį – 700 Eur (septyni šimtai eurų);

18.5. maksimalus kompensacijos dydis vienam darbdaviui, įdarbinusiam jaunus žmones – 2 100 Eur (du tūkstančiai vienas šimtas eurų), jei yra daug norinčių įdarbinti pareiškėjų, o nesant – kompensuojama pagal poreikį;

18.6. kompensuojamų išlaidų periodas: nuo liepos 1 dienos iki rugpjūčio 31 dienos;

18.7. dirbti pagal Programą jaunimas gali ne ilgiau kaip du mėnesius;

18.8. darbdaviui kompensacija mokama tol, kol kompensavimo fonde baigiasi lėšos;

18.9. darbdavys, siekdamas gauti jauno žmogaus, įdarbinto pagal Programą, darbo vietos išlaikymo kompensaciją, Plungės rajono savivaldybės administracijai kartu su lydraščiu pateikia sutartyje nurodytus jauno žmogaus įdarbinimo ir sąnaudų patyrimo pagrindimo dokumentus: darbo sutarties kopiją, darbo laiko apskaitos žiniaraštį, darbo užmokesčio išmokėjimo žiniaraštį;

18.10. kompensacijos dydis darbdaviui nustatomas Administracijos direktoriaus įsakymu pagal darbdavio pateiktus jauno žmogaus įdarbinimą ir sąnaudų patyrimą, pagrindžiančius dokumentus.

19. Įdarbintas jaunas žmogus šia Programa gali pasinaudoti vieną kartą per kalendorinius metus.

**VII SKYRIUS**

**BAIGIAMOSIOS NUOSTATOS**

20. Įdarbinant jaunuolius pagal Programą, vadovaujamasi patvirtintais Lietuvos Respublikos teisės aktais, reglamentuojančiais asmenų iki aštuoniolikos metų įdarbinimą.

21. Darbdavys jaunuoliui darbo sutartyje moka nurodytu laiku nustatytą darbo užmokestį, kuris yra ne mažesnis nei Lietuvos Respublikos teisės aktais nustatytas minimalus mėnesinis atlyginimas arba minimalus valandinis atlygis.

22. Darbdavys už netinkamą lėšų naudojimą atsako Lietuvos Respublikos įstatymų ir kitų teisės aktų nustatyta tvarka.

23. Programos vykdymą organizuoja Plungės rajono savivaldybės administracija, lėšų panaudojimą kontroliuoja Kontrolės ir audito tarnyba.

24. Visi su patikrinimu susiję dokumentai saugomi, vadovaujantis Lietuvos Respublikos įstatymų ir kitų teisės aktų nustatytų reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės jaunimo vasaros užimtumo ir integracijos į darbo rinką programos

1 priedas

**DARBDAVIŲ REGISTRACIJOS Į PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMĄ FORMA**

**Pastaba.** Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518, patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, Vaikų įdarbinimo sąlygų aprašo reikalavimais.

|  |  |
| --- | --- |
| Organizacijos pavadinimas |  |
| Registracijos adresas |  |
| Įmonės kodas |  |
| Įmonės vadovo pareigos, vardas, pavardė |  |
| Kontaktinis asmuo |  |
| Kontaktinio asmens telefono numeris |  |
| El. paštas |  |
| Trumpas organizacijos veiklos aprašymas |  |
| Ar įmonė turi pradelstų mokesčių, vietinių rinkliavų skolų Savivaldybės biudžetui? (TAIP/NE) |  |
| Veiklos vykdymo adresas, kur jaunuolis bus įdarbintas |  |
| Darbo pobūdis (trumpai aprašyti, ką jaunuoliui reikės atlikti) |  |
| Planuojamo įdarbinimo data (nuo kada iki kada) |  |
| Siūlomas darbo grafikas |  |
| Siūlomas mėnesio atlygis |  |
| Pageidavimai kandidatams |  |
| Papildomai suteikiamos naudos darbuotojui (pvz.: maitinimas, apgyvendinimas, kelionė į ir iš darbo ir pan.) |  |
| Planuojamų įdarbinti nepilnamečių skaičius |  |

Plungės rajono savivaldybės jaunimo vasaros užimtumo ir integracijos į darbo rinką programos

2 priedas

**REGISTRACIJOS Į PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMĄ FORMA**

|  |  |
| --- | --- |
| Vardas |  |
| Pavardė |  |
| Gimimo data |  |
| Adresas |  |
| Mokykla, klasė |  |
| Telefono numeris |  |
| El. paštas |  |
| Tėvų kontaktinis telefono numeris |  |
| Šeimai taikoma atvejo vadyba (taip/ne) |  |
| Šeimoje auga 3 ir daugiau vaikų (taip/ne). Jei atsakėte taip, būtina pridėti šeimos sudėties pažymą |  |
| Gyvenu tik su vienu iš tėvų (taip/ne). Jei atsakėte taip, būtina pridėti šeimos sudėties pažymą |  |
| Dalyvavau pasirengimo darbui programose. Išvardyti, kokiose ir kada |  |
| Sutarto darbo pobūdis arba pareigos, nurodoma darbo veiklos vieta |  |
| Įdarbinimo laikotarpis |  |
| Darbdavio, su kuriuo sutartas įsidarbinimas, pavadinimas, adresas, tel. Nr., vadovo vardas, pavardė, parašas |  |
| Darbdavio patvirtinimas, kad įdarbinamas jaunuolis nėra su juo susijęs giminystės ryšiais |  |
| Darbdavio patvirtinimas, kad įdarbinamas jaunuolis nėra su juo susijęs giminystės ryšiais |  |

Plungės rajono savivaldybės jaunimo vasaros užimtumo ir integracijos į darbo rinką programos

3 priedas

**SUTIKIMAS DĖL ASMENS DUOMENŲ TVARKYMO**

**\_\_\_\_\_\_\_\_\_\_\_\_\_\_**

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, gimimo data, gyvenamoji vieta, telefono numeris, elektroninis paštas, mokymosi įstaiga)

**sutinku**, kad Duomenų valdytojas – Plungės rajono savivaldybės administracija, tvarkytų mano asmens duomenis su tikslu:

1. patikrinti deklaruotą gyvenamąją vietą;

2. sudaryti trišalę bendradarbiavimo sutartį.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu **informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę:

1. žinoti (būti informuotas) apie mano asmens duomenų tvarkymą;

2. susipažinti su savo asmens duomenimis ir kaip jie yra tvarkomi;

3. reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų;

4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

|  |  |  |
| --- | --- | --- |
| (vardas, pavardė) |  | (parašas) |

|  |
| --- |
| **JAUNIMO REIKALŲ KOORDINATORIUS**  **AIŠKINAMASIS RAŠTAS**  **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**  **„DĖL PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO“**  2023 m. balandžio 12 d.  Plungė |

**1. Parengto sprendimo projekto tikslai, uždaviniai.** Patvirtinus šį Plungės rajono savivaldybės tarybos sprendimą bus reglamentuotas jaunimo vasaros užimtumo ir integracijos į darbo rinką finansavimas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pripažinti netekusiu galiosPlungės rajono savivaldybės tarybos 2022 m. balandžio 28 d. sprendimą Nr. T1-89 „Dėl Plungės rajono savivaldybės jaunimo vasaros užimtumo ir integracijos į darbo rinką programos patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Skatinti 14–19 metų jaunimo verslumą, didinti jaunimo motyvaciją vasaros atostogų metu, kaip vieną iš užimtumo priemonių pasirinkti sezoninį darbą, gerinti jaunimo profesinį orientavimą, remti Plungės rajono savivaldybės teritorijoje veikiančius darbdavius, dalyvaujančius Programoje.

Teigiamas poveikis – bus prisidėta prie Lietuvos Respublikos vietos savivaldos įstatymo, Lietuvos Respublikos jaunimo politikos pagrindų įstatymo ir juos įgyvendinančiųjų teisės aktų nuostatų dėl jaunimo užimtumo ir profesinio orientavimo įgyvendinimo; skatinamas bendradarbiavimas su Plungės rajono savivaldybės teritorijoje veikiančiu verslo sektoriumi. Neigiamo poveikio nenumatoma.

**4. Lėšų poreikis ir finansavimo šaltiniai.** Programai įgyvendinti skirta 10 000 Eur (dešimt tūkstančių eurų). Finansavimas skirtas iš Ugdymo kokybės, sporto ir modernios aplinkos užtikrinimo programos Jaunimo veiklos programos įgyvendinimo (TP) priemonės lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Patvirtinus šį Plungės rajono savivaldybės tarybos sprendimą, bus galimybė dviem mėnesiams (vasaros atostogų metu) įdarbinti 14 jaunuolių.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nepridedamas.

**7. Sprendimo projekto antikorupcinis vertinimas.** Korupcijos vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu (pažyma pridedama).

**8. Nurodyti, kieno iniciatyva sprendimo projektas yra parengtas.** Plungės r. savivaldybės Jaunimo reikalų tarybos ir Plungės rajono savivaldybės Smulkiojo ir vidutinio verslo atstovų.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos jaunimo reikalų koordinatoriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *nenumatomas* |
| *Finansams* | *Skirta 10 000 eurų* | *nenumatomas* |
| *Socialinei aplinkai* | *Gerinti jaunimo profesinį orientavimą* | *nenumatomas* |
| *Viešajam administravimui* | *Įtakos neturės* | *nenumatomas* |
| *Teisinei sistemai* | *Įtakos neturės* | *nenumatomas* |
| *Kriminogeninei situacijai* | *Įtakos neturės* | *nenumatomas* |
| *Aplinkai* | *Įtakos neturės* | *nenumatomas* |
| *Administracinei naštai* | *Įtakos neturės* | *nenumatomas* |
| *Regiono plėtrai* | *Įtakos neturės* | *nenumatomas* |
| *Kitoms sritims, asmenims ar jų grupėms* | *Didinti jaunimo motyvaciją vasaros atostogų metu kaip vieną iš užimtumo priemonių pasirinkti sezoninį darbą.*  *Įgyvendinant Programą, siekiama skatinti Plungės rajono savivaldybės administracijos, švietimo ir socialinių įstaigų, asociacijų bendradarbiavimą su Plungės rajono savivaldybės teritorijoje veikiančiu verslo sektoriumi, pagerinti jaunimo profesinio orientavimo kokybę, užimtumą vasaros laikotarpiu ir įtraukti į Programos įgyvendinimą jaunuolius, kurių šeimos nariai gauna mažesnes pajamas, taip mažinant socialinę atskirtį* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja jaunimo reikalų koordinatorė Jurga Venckuvienė