|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL UŽDARŲJŲ AKCINIŲ BENDROVIŲ 2022 METŲ METINIŲ PRANEŠIMŲ PATVIRTINIMO IR UŽDAROSIOS AKCINĖS BENDROVĖS „TELŠIŲ REGIONINIO ATLIEKŲ TVARKYMO CENTRAS“ 2022 METŲ METINIO PRANEŠIMO PRITARIMUI** |
| 2023 m. gegužės 18 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 3 dalies 5 punktu, Plungės rajono savivaldybės taryba n u s p r e n d ž i a:

1. Patvirtinti pridedamus 2022 metų metinius pranešimus:

1.1. Uždarosios akcinės bendrovės „Plungės autobusų parkas“.

1.2. Uždarosios akcinės bendrovės „Plungės vandenys“.

1.3. Uždarosios akcinės bendrovės „Plungės šilumos tinklai“.

2. Pritarti uždarosios akcinės bendrovės „Telšių regioninio atliekų tvarkymo centras“ 2022 metų metiniam pranešimui.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Milda Šapalienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL UŽDARŲJŲ AKCINIŲ BENDROVIŲ 2022 METŲ METINIŲ PRANEŠIMŲ PATVIRTINIMO IR UŽDAROSIOS AKCINĖS BENDROVĖS „TELŠIŲ REGIONINIO ATLIEKŲ TVARKYMO CENTRAS“ 2022 METŲ METINIO PRANEŠIMO PRITARIMUI“** |
| 2023 m. balandžio 13 d.  Plungė |

**1. Parengto sprendimo projekto tikslai, uždaviniai.**

Patvirtinti Savivaldybės valdomų uždarųjų akcinių bendrovių 2022 metų metinius pranešimus:

1. Uždarosios akcinės bendrovės „Plungės autobusų parkas“.

2. Uždarosios akcinės bendrovės „Plungės vandenys“.

3. Uždarosios akcinės bendrovės „Plungės šilumos tinklai“.

Pritarti uždarosios akcinės bendrovės „Telšių regioninio atliekų tvarkymo centras“ 2022 metų metiniam pranešimui.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 3 dalies 5 punktu: išimtinė savivaldybės tarybos kompetencija: savivaldybės valdomų įmonių metinių finansinių ataskaitų rinkinių, metinių pranešimų ir (ar) veiklos ataskaitų tvirtinimas. Todėl šiuo sprendimo projektu siūloma patvirtinti uždarosios akcinės bendrovės „Plungės autobusų parkas“, uždarosios akcinės bendrovės „Plungės vandenys“ ir uždarosios akcinės bendrovės „Plungės šilumos tinklai“ 2022 metų metinius pranešimus.

Iki Lietuvos Respublikos vietos savivaldos įstatymo pakeitimo, Savivaldybės, kaip akcininkės, neturtinių teisių įgyvendinimą užtikrindavo Savivaldybės administracijos direktorius, priimdamas raštiškus sprendimus, kaip nustatyta Akcinių bendrovių įstatyme, visuotinio akcininkų susirinkimo kompetencijos klausimais, kai savivaldybė yra vienintelė akcininkė. Todėl dėl uždarosios akcinės bendrovės „Plungės autobusų parkas“, uždarosios akcinės bendrovės „Plungės vandenys“ ir uždarosios akcinės bendrovės „Plungės šilumos tinklai“ 2022 metų metinių finansinių ataskaitų rinkinių ir pelno (nuostolių) paskirstymo yra priimti vienintelio akcininko sprendimai, kuriuos vienintelio akcininko vardu pasirašė Savivaldybės administracijos direktorius.

Kadangi Plungės rajono savivaldybė UAB „Telšių regiono atliekų tvarkymo centras“ valdo kartu su Rietavo, Telšių rajono ir Mažeikių rajonų savivaldybėmis (Plungės rajono savivaldybė valdo 25 proc. akcijų), todėl bendrovės 2022 metų metinis pranešimas ir finansinių ataskaitų rinkinys pateikiamas susipažinimui, o sprendimą dėl UAB „Telšių regiono atliekų tvarkymo centras“ 2022 metų metinio pranešimo patvirtinimo turės priimti akcininkų susirinkimas.

Priėmus teikiamą tarybos sprendimo projektą, teisės aktų pakeisti ar panaikinti nereikės.

**3. Kodėl būtina priimti sprendimą, kokių pozityvių rezultatų laukiama.**

Išklausius uždarųjų akcinių bendrovių 2022 m. veiklos ataskaitas, bus atsakyta į Savivaldybės tarybos narių paklausimus.

**4. Lėšų poreikis ir finansavimo šaltiniai.**

Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. -**

**7. Sprendimo projekto antikorupcinis vertinimas.**

Korupcijos apraiškų pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Uždarajai akcinei bendrovei „Plungės autobusų parkas“, uždarajai akcinei bendrovei „Plungės vandenys“, uždarajai akcinei bendrovei „Plungės šilumos tinklai“, uždarajai akcinei bendrovei „Telšių regioninio atliekų tvarkymo centras“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pateiktos uždarųjų akcinių bendrovių 2022 metų **audituotos** finansinės ataskaitos. Atliekant auditą, įvertinta, kad Įmonių metiniame pranešime pateikti finansiniai duomenys atitinka tų pačių finansinių metų finansinių ataskaitų duomenis ir metinis pranešimas parengtas laikantis LR įmonių finansinės atskaitomybės įstatymo reikalavimų.

2022 metų rezultatas (pelnas arba nuostolis) pateiktas pridedamoje lentelėje „Plungės rajono savivaldybės tarybos įsteigtų įmonių, bendrovių pelno (nuostolių) kitimas 2018–2022 metais“.

Informacija apie įmonių, įstaigų ir bendrovių debitorinį ir kreditorinį įsiskolinimą pateikta pridedamoje lentelėje „Plungės rajono savivaldybės tarybos įsteigtų įmonių, įstaigų, bendrovių skolų kitimas 2018–2022 metais“.

UAB „Plungės autobusų parkas“ auditą atliko UAB „Audito gairės“. Pateikta besąlyginė nepriklausomo auditoriaus išvada.

Uždarosios akcinės bendrovės „Plungės vandenys“ auditą atliko UAB „Apskaitos ir mokesčių konsultacijos“ ir 2023 m. kovo 29 d. nepriklausomo auditoriaus išvadoje pareiškė nemodifikuotą nuomonę. UAB „Plungės šilumos tinklai“ auditą atliko UAB ‚Novus numerus“ ir 2022 m. kovo 21 d. nepriklausomo auditoriaus išvadoje pareiškė nemodifikuotą nuomonę.

UAB „Telšių regiono atliekų tvarkymo centras“ 2022 metų metinių finansinių ataskaitų rinkinio auditą atliko UAB „Veiklos auditas“ ir pateikė nepriklausomo auditoriaus išvadą su sąlygine nuomone. Pagrindas sąlyginei nuomonei pareikšti:Įmonės balanse 2022 m. gruodžio 31 d. buvo suformuotas 1 187 649 Eur atidėjinys sąvartyno uždarymui. Sąvartyne pagal perskaičiuotą talpumą galima talpinti iki 748 954 tonų atliekų (2022 m. talpumas buvo 611 004 t). Pagal įmonės atliktusskaičiavimus, tokio sąvartyno uždarymas kainuotų 2 909 943 Eur. 2022 m. gruodžio 31 d. sąvartyno sekcijosebuvo patalpinta 594 317 tonos atliekų, kurių sutvarkymas siektų 1 930 165 Eur skaičiuojant pagal 2022 metų kainas. Mūsų vertinimu, finansinėse ataskaitose yra pripažintas nepakankamas atidėjinys sąvartyno uždarymui, kadangi sąvartynas yra užpildytas 66,33 proc., o suformuotas atidėjinys sudaro tik 40,81 proc. Jei reikalingi koregavimai būtų atlikti 2022 metų finansinėse ataskaitose, tuomet atidėjiniai būtų 742 516 Eur didesni, atidėtojo pelno mokesčio turtas 111 377 Eur didesnis, nuosavas kapitalas ir ataskaitinių metų rezultatas 631 139 Eur mažesnis.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Efektyviau sprendžiamas turto valdymas* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistė Milda Šapalienė